b'\n_START_ARTICLE_\nMEBO\n_START_PARAGRAPH_\nMEBO (acronim din englez\xc4\x83 pentru Management Employee Buyouts) este o metod\xc4\x83 de privatizare care presupune trecerea mijloacelor de produc\xc8\x9bie ale unit\xc4\x83\xc8\x9bii economice care se vrea privatizat\xc4\x83, din proprietatea statului \xc3\xaen proprietatea muncitorilor, angaja\xc8\x9bilor sau salaria\xc8\x9bilor. Dup\xc4\x83 transformarea \xc3\xaen societate pe ac\xc8\x9biuni, statul ofer\xc4\x83 muncitorilor dreptul de prioritatete pentru cump\xc4\x83rarea ac\xc8\x9biunilor, implicit a societ\xc4\x83\xc8\x9bii. Pre\xc8\x9bul ac\xc8\x9biunilor este stabilit de stat \xc8\x99i nu reflect\xc4\x83 valoarea real\xc4\x83, fiind adesea un pre\xc8\x9b simbolic, uneori ac\xc8\x9biunile fiind oferite gratuit, mai ales \xc3\xaen cazul privatiz\xc4\x83rii pe baz\xc4\x83 de cupoane de proprietate. \xc3\x8en schimb statul restric\xc8\x9bioneaz\xc4\x83 transferabilitatea titlurilor \xc8\x99i impune condi\xc8\x9bii pentru men\xc8\x9binerea obiectului principal de activitate, limitarea pre\xc8\x9bului activelor v\xc3\xa2ndute pe o perioad\xc4\x83 de c\xc3\xa2\xc8\x9biva ani, pune limite la restructurarea personalului, etc._NEWLINE_Metoda MEBO a fost modalitatea dominant\xc4\x83 prin care au fost privatizate intreprinderile de stat, \xc3\xaen timpul primilor ani de tranzi\xc8\x9bie ai Rom\xc3\xa2niei postdecembriste. Accesul la privatiz\xc4\x83rile de tip MEBO era rezervat numai persoanelor din interior, excluz\xc3\xa2nd posibilitatea intr\xc4\x83rii \xc3\xaen societate a altor persoane fizice sau juridice sau a capitalului str\xc4\x83in. Ac\xc8\x9biunile r\xc4\x83mase neprivatizate au fost v\xc3\xa2ndute succesiv de c\xc4\x83tre stat, \xc3\xaen diferite etape ale procesului de privatizare \xc3\xaen mas\xc4\x83._NEWLINE_Un studiu al Centrului Rom\xc3\xa2n de Politici Economice din 1999  arat\xc4\x83 c\xc4\x83 \xc3\xaen perioada 1993 - 1996, 28% din privatiz\xc4\x83rile din Rom\xc3\xa2nia au fost f\xc4\x83cute prin metoda MEBO (837 din totalul de 2.905). Acela\xc8\x99i studiu arat\xc4\x83 c\xc4\x83 \xc3\xaen perioada 1994 - 1997, profitabilitatea societ\xc4\x83\xc8\x9bilor astfel privatizate a sc\xc4\x83zut de la 7,3% la 2,2%, \xc3\xaen timp ce gradul de \xc3\xaendatorare a crescut de la 29,3% la 48,5%._NEWLINE_Exemple de companii privatizate prin metoda MEBO: Petrom (1993)'